Komisijos reglamentas (EB) Nr. 1712/95
1995 m. liepos 13 d.
iš dalies keičiantis Reglamentą (EEB) Nr. 1014/90, nustatantį išsamias spiritinių gėrimų apibrėžimo, aprašymo ir pateikimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB) Nr. 1579/89 [1], nustatantį bendrąsias spiritinių gėrimų apibrėžimo, aprašymo ir pateikimo taisykles, su paskutiniais pakeitimais, padarytais Reglamentu (EB) Nr. 3378/94 [2], ypač į jo 6 straipsnio 3 dalį,
kadangi 1991 m. gegužės 11 d. įsigaliojusiu Komisijos reglamentu (EEB) Nr. 1180/91 [3] 7a straipsnis buvo įtrauktas į Komisijos reglamentą (EEB) Nr. 1014/90 [4] su paskutiniais pakeitimais, padarytais Reglamentu (EB) Nr. 2675/94 [5] tuo numatant, kad, be Reglamento (EEB) Nr. 1180/81 priede išvardytų produktų prekinių pavadinimų, turi būti taikomi papildomi terminai jame numatytiems produktams; kadangi dėl kanceliarinės klaidos vokiškame minėto priedo variante apibrėžimas "Vruchtenjenever" taikomas "Wacholder", o ne "Jenever" prieskoniui ir todėl neatitinka projekto, dėl kurio pagal Reglamento (EEB) Nr. 1576/89 15 straipsnį buvo pareikšta nuomonė;
kadangi šiame reglamente numatytos priemonės atitinka Spiritinių gėrimų vykdomojo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1014/90 priedo vokiškame variante 1 dalies žodis "Wacholder", yra keičiamas žodžiu "Jenever".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. liepos 13 d.